ટીમે એ પણ કહ્યું કે આ વાઇરસ ચીનની લૅબમાંથી લિક થઈને માણસ સુધી પહોંચ્યો હોય એ થિયરી પણ સાચી લાગતી નથી.

ચીનની મુલાકાત પૂરી થતા પહેલાં મંગળવારે એક પત્રકારપરિષદમાં વિશ્વ સ્વાસ્થ્ય સંગઠનની ટીમના પીટર બેન ઍમ્બારેકે કહ્યું કે "તેમને એ વાતના પણ પુરાવા નથી મળ્યા કે ડિસેમ્બર 2019થી પહેલાં ચીનના વુહાનની એક માર્કેટમાંથી આ વાઇરસની ફેલાવવાની શરૂઆત થઈ."

બેન ઍમ્બારેકે કહ્યું કે "અત્યાર સુધીમાં જે જાણકારી સામે આવી છે તેના આધારે કોરોના વાઇરસ લૅબોરેટરીમાંથી લિક થઈને માણસો સુધી પહોંચ્યો એ થિયરી સાચી લાગતી નથી. એ બિલકુલ શક્ય નથી કે વાઇરસ લૅબમાંથી ફેલાયો હોય."

એ વાતની આશંકા કરાઈ રહી હતી કે વુહાનના સીફૂડ માર્કેટમાંથી કોરોના વાઇરસ ફેલાયો હતો.

બેન ઍમ્બારેકનું કહેવું હતું કે તેમને વાઇરસની ઉત્પત્તિનાં નવાં પ્રમાણ ચોક્કસ મળ્યાં છે, પણ તેનાથી મહામારીનું સ્વરૂપ બદલાતું નથી.

રાજીવ કપૂરનું હાર્ટઍટેકથી નિધન

બોલીવૂડ કલાકાર અને કપૂર ખાનદાન સાથે સંબંધ ધરાવતા અભિનેતા રાજીવ કપૂરનું નિધન થયું છે.

નીતુ કપૂરે તેમના ઇન્સ્ટાગ્રામ પર તેમની તસવીર મૂકીને આ વાતની જાણ કરી હતી.

આ સાથે જ ફિલ્મ ટ્રેડ એનાલિસ્ટ કોમલ નાહટાએ ટ્વીટ કરીને માહિતી આપી કે હાર્ટઍટેકને લીધે રાજીવ કપૂરનું નિધન થયું.

58 વર્ષના રાજીવ કપૂર રાજ કપૂરના સૌથી નાના પુત્ર અને ઋષિ કપૂર અને રણધીર કપૂરના ભાઈ હતા.

જોકે, તેમણે વધુ ફિલ્મો નથી કરી પરંતુ 'રામ તેરી ગંગા મેલી' ફિલ્મથી તેમણે ડેબ્યૂ કર્યું હતું.

કેજરીવાલની પુત્રી સાથે ઑનલાઇન 34 હજારની ઠગાઈ

દિલ્હીના મુખ્ય મંત્રી અરવિંદ કેજરીવાલનાં પુત્રી હર્ષિતા સાથે એક વ્યક્તિએ કથિતપણે 34,000 રૂપિયાની ઠગાઈ કરી છે. પોલીસ દ્વારા અપાયેલ માહિતી અનુસાર હર્ષિતાએ એક ઈ-કૉમર્સ પ્લૅટફૉર્મ પર સોફા વેચવા માટે મૂક્યો હતો, ઠગાઈ કરનાર શખસે તેમનો ખરીદદાર બનીને સંપર્ક સાધ્યો હતો.

હિંદુસ્તાન ટાઇમ્સના એક અહેવાલ પ્રમાણે આ ઘટનાની ફરિયાદ દિલ્હીના સિવિલ લાઇન્સ પોલીસ સ્ટેશનને મળતાં રવિવારે પોલીસે IPCની લાગતીવળગતી કલમો હેઠળ FIR દાખલ કરી છે.

સોફા ખરીદવામાં રસ પ્રગટ કરનાર એક શખસે હર્ષિતાનો સંપર્ક સાધ્યો હતો. હર્ષિતાએ શૅર કરેલી એકાઉન્ટ ડિટેઇલ્સ યોગ્ય છે કે કેમ તે ચકાસવા માટે પહેલાં આ શખસ તેમના ખાતામાં થોડી રકમ ટ્રાન્સફર કરી હતી.

ત્યારબાદ આ શખ્સે હર્ષિતાને એક QR કોડ મોકલ્યો અને વેચાણ માટે નક્કી કરેલ રકમ ટ્રાન્સફર કરવા માટે તે QR કોડ સ્કૅન કરવાનું કહ્યું. પરંતુ જ્યારે... \n\nમને ઉપરના લેખ માટે સારું શીર્ષક આપો.
કોરોના વાઇરસ ચીનની લૅબમાંથી ફેલાયો હોય એના કોઈ પુરાવા નથી : WHO